5. ทรัพย์สินที่ใช้ในการประกอบธุรกิจ

5.1 ที่ดิน อาคาร และเครื่องจักร

- สินทรัพย์ที่ดินและอาคาร

ตารางแสดงมูลค่าสินทรัพย์ที่เป็นที่ดินและอาคารของบริษัท ณ วันที่ 31 ธันวาคม 2548

[TABLE]

(1) สัญญาเช่าที่ดินกับทรัพย์สินส่วนพระมหากษัตริย์หลังจากครบกำหนดใน 31 มี.ค. 2546
ผู้เช่ามีสิทธิการต่อสัญญาได้อีก 2 ครั้งๆ ละ 15 ปี โดยจะต้องตกลงค่าเช่ากันใหม่
โดยครั้งแรกมีระยะเวลา 15 ปี นับตั้งแต่ 1 เม.ย. 2546 ถึง 31 มี.ค. 2561
และกำหนดชำระค่าเช่าล่วงหน้า 15 ปี เป็นจำนวนเงินทั้งสิ้น 1,100 ล้านบาท
ซึ่งเงินจำนวนดังกล่าวได้รวมถึงค่าเช่ารายเดือนแล้ว โดยกำหนดเป็น 3 งวด คือ งวดที่ 1 ภายใน
1 เม.ย. 2546 จำนวน 360 ล้านบาท งวดที่ 2 ภายใน 1 เม.ย. 2547 จำนวน 360 ล้านบาท
งวดที่ 3 ภายใน 1 เม.ย. 2548 จำนวน 380 ล้านบาท

(2) สัญญาเริ่มตั้งแต่ 1 ต.ค. 2530 – 30 ก.ย. 2560 โดยแบ่งค่าเช่าเป็นดังนี้ 1). ตั้งแต่ 1
ต.ค. 2530 – 31 ธ.ค. 2534 2). ตั้งแต่ 1 ม.ค. 2535 – 31 ธ.ค. 2547 3). ตั้งแต่ 1
ม.ค. 2548 – 31 ธ.ค. 2553 และ 4). ตั้งแต่ 1 ม.ค. 2554 – 30 ก.ย. 2560
ค่าเช่าอาจมีการเปลี่ยนแปลงตามอัตราแลกเปลี่ยนของเงินฟรังก์สวิส
และมีการบันทึกแนบท้ายสัญญาเป็นสัญญาเพิ่มเติม หากมีการยกเลิกสกุลฟรังก์สวิส
ให้ใช้อัตราเฉลี่ยค่าของเงินดอลลาร์สหรัฐ
ตกลงคิดอัตราเฉลี่ยค่าของเงินดอลลาร์สหรัฐของปีที่เริ่มทำสัญญา
โดยอัตราขายของธนาคารพาณิชย์ตามประกาศธนาคารแห่งประเทศไทย

หนึ่งดอลลาร์สหรัฐ มีค่าเท่ากับ 25.00 บาท เมื่อหมดสัญญาเช่าแล้ว ผู้เช่ามีสิทธิต่อสัญญาเช่าอีก 30
ปี
ส่วนอัตราค่าเช่าและรายละเอียดของการเช่าแล้วแต่จะตกลงกันด้วยเหตุผลและเป็นธรรมด้วยกันทั้งสองฝ่าย

เมื่อ 27 ม.ค. 2549 บริษัทได้ยกเลิกสัญญาเช่าฉบับข้างต้น
ด้วยบริษัทมีความประสงค์จะต่อสัญญาเช่าที่ดินก่อนครบกำหนด
และผู้ให้เช่าตอบตกลงให้บริษัทต่อสัญญาเช่าออกไปอีก 10 ปี นับจาก 30 ก.ย. 2560
และทำสัญญาเช่าที่ดินฉบับใหม่ มีระยะเวลาการเช่า 22 ปี เริ่มตั้งแต่ 1 ม.ค. 2549 ถึง 31
ธ.ค. 2570โดยค่าเช่าตลอดอายุสัญญาเป็นจำนวนเงินรวม 1,002 ล้านบาท
และค่าเช่าอาจมีการเปลี่ยนแปลงตามอัตราแลกเปลี่ยนเงินฟรังก์สวิสในระหว่างอายุสัญญาเช่า
หากมีการยกเลิกสกุลเงินเงินฟรังก์สวิสให้ใช้อัตราแลกเปลี่ยนเงินระหว่างเงินบาทกับเงินดอลลาร์สหรัฐ
โดยใช้อัตราเฉลี่ยค่าของเงินอัตราเฉลี่ยค่าของเงินดอลลาร์สหรัฐในวันทำสัญญา
และเมื่อสิ้นสุดสัญญาเช่าแล้ว บริษัทมีสิทธิต่ออายุสัญญาเช่าอีก 2 ครั้งๆ ละ 10 ปี
โดยจะต้องตกลงค่าเช่ากันใหม่

(3) สัญญาเริ่มตั้งแต่ 1 ต.ค. 2548 – 30 ก.ย. 2551 เมื่อหมดสัญญาเช่าแล้ว
ผู้เช่ามีสิทธิต่อสัญญาเช่าได้อีก 5 ครั้ง โดยมีระยะเวลาครั้งละ 3 ปี และครั้งสุดท้าย 2 ปี
ปัจจุบันผู้เช่าได้ต่อสัญญาเช่าครั้งที่ 2 แล้ว และค่าเช่าเดือนละ 900,000 บาท

(4) สัญญาเริ่มตั้งแต่ 10 ธ.ค. 2517 – 31 ธ.ค. 2545 เมื่อหมดสัญญาเช่าแล้ว
ผู้เช่ามีสิทธิต่อสัญญาเช่าอีก 25 ปี ซึ่งปัจจุบันผู้เช่าได้ต่อสัญญาเช่าไปอีก 25 ปีแล้ว
ส่วนอัตราค่าเช่าปีที่ 1 และปีที่ 2 คิดร้อยละ 3 จากกำไรขั้นต้น แต่ไม่เกิน 800,000 เปโซ
และปีที่ 3 และปีต่อไป คิดร้อยละ 5 จากกำไรขั้นต้น แต่ไม่เกิน 1,000,000 เปโซ

5.2. ในปัจจุบันบริษัทไม่มีบริษัทหรือบริษัทย่อยใดประกอบธุรกิจพัฒนาอสังหาริมทรัพย์

5.3. บริษัทมีเครื่องหมายการค้าที่ใช้ประกอบธุรกิจ คือ “ดุสิตธานี” “รอยัล ปริ๊นเซส” “ธานี”
และ “ดีทู”

“ดุสิตธานี” เป็นชื่อโรงแรมในนามของบริษัท ดุสิตธานี จำกัด (มหาชน) ที่เป็นเจ้าของและ
รับจ้างบริหารทั้งในประเทศและต่างประเทศ โดยโอนสิทธิและหน้าที่ให้บจ. ดุสิตโฮเต็ล แอนด์
รีสอร์ท

บริหารงานแทน แต่บริษัทมีสิทธิบอกยกเลิกโดยแจ้งล่วงหน้า 3 เดือน

“รอยัล ปริ๊นเซส” เป็นชื่อโรงแรมในนามของบริษัท รอยัล ปริ๊นเซส จำกัด (มหาชน)
ที่เป็นเจ้าของและรับจ้างบริหาร

  “ธานี” เป็นชื่อโรงแรมที่ได้สิทธิดำเนินกิจการโรงแรมภายใต้ชื่อ ธานี

“ดีทู” เป็นชื่อโรงแรมในนามของบจ. ดุสิตโฮเต็ล แอนด์ รีสอร์ท

เครื่องหมายการค้าของบริษัทเป็นเครื่องหมายที่สร้างความมั่นใจในคุณภาพและบริการ
ซึ่งลูกค้าสามารถพบได้ในโรงแรมที่อยู่ภายใต้บมจ. ดุสิตธานี และบริษัทในเครือ

ผู้ที่สามารถใช้ชื่อเครื่องหมายการค้าดังกล่าวได้ต่อเมื่อทำสัญญาจ้างบริหาร
โดยบริษัทเข้าดำเนินการรับจ้างบริหารโรงแรม และเมื่อสัญญาจ้างบริหารสิ้นสุดลงโรงแรมนั้นๆ
จะไม่มีสิทธิใช้เครื่องหมายการค้าต่อไป

โดยความหมายของสัญญาจะสิ้นสุดลงได้แก่

1. เมื่อครบกำหนดตามสัญญาที่กำหนดไว้

2. ผู้จ้างบริหารเป็นฝ่ายบอกเลิกสัญญาก่อนครบกำหนด

  3. ฝ่ายบริษัทบอกเลิกสัญญาเอง

ผู้ที่จ้างบริหารโรงแรมต้องเสียค่าธรรมเนียมเป็นรายเดือนตามสัญญาจ้างบริหารสำหรับ “ดุสิต”
“รอยัล ปริ๊นเซส” และ“ดีทู”

4.  นโยบายการลงทุนในบริษัทย่อยและบริษัทร่วม

  บริษัทมีนโยบายการลงทุนที่เป็นธุรกิจประเภทเดียวกันหรือธุรกิจที่เกี่ยวข้องกัน

ณ วันที่ 31 ธันวาคม 2548 บริษัทมีเงินลงทุนในบริษัทย่อยและบริษัทร่วมในธุรกิจต่างๆ
คือธุรกิจโรงแรม และรับจ้างบริหารโรงแรม มูลค่ารวม 840.99 ล้านบาท เพิ่มขึ้นจากปีก่อน 2.25
ล้านบาท เนื่องจากบจ. ดุสิตเพื่อพัฒนาผู้บริหาร ซึ่งเป็นบริษัทย่อย ประกอบกิจการฝึกอบรม
ได้เรียกชำระค่าหุ้นจนครบกำหนดในเดือนมกราคม 2548
โดยมีสัดส่วนเงินลงทุนในบริษัทย่อยและบริษัทร่วมทั้งสิ้นคิดเป็นร้อยละ 14.93 ของสินทรัพย์รวม

นโยบายการบริหารงานของบริษัทย่อย มีการบริหารงานเช่นเดียวกับบริษัทใหญ่
โดยบริษัทใหญ่ได้ส่งตัวแทนของบริษัทไปเป็นกรรมการของบริษัทย่อย
โดยให้มีการดำเนินงานตามนโยบายของบริษัทใหญ่ในโครงการการดำเนินงานต่างๆ
รวมทั้งงบประมาณต่างๆ ของบริษัทย่อย เสนอเข้าที่ประชุมในบริษัทใหญ่
เพื่อให้บริษัทใหญ่รับทราบและอนุมัติตามแต่กรณี
ส่วนในด้านการกำหนดนโยบายการบริหารงานของบริษัทย่อยและบริษัทร่วม
กำหนดให้เป็นนโยบายเดียวกันกับบริษัทใหญ่

ในระยะอีกประมาณ 3 ปี บริษัทจะผลักดันให้มีการรับบริหารเพิ่มขึ้น
ส่วนนโยบายการลงทุนในธุรกิจการโรงแรมจะมีการวิเคราะห์การลงทุนและจะพิจารณาการลงทุนที่ความเสี่ยงต่ำ
และผลตอบแทนสูง